
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 77 

2 Απριλίου 2003 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

78. Προσόντα Σχολικών Συμβούλων Ειδικότητας κω¬ 
φών - βαρήκοων και τυφλών. 1 

79. Αύξηση και κατανσμή θέσεων Σχολικών Συμβού¬ 

λων Ειδικής Αγωγής και Δευτεροβάθμιας Εκπαί¬ 
δευσης . 2 

80. Τρσποποίηση και συμπλήρωση του ΠΔ 86/2001 

(ΦΕΚ 73 Α') «Αξιολόγηση των μαθητών ταυ Ενιαίου 
Λυκείου». 3 

81. Ρυθμίσεις για τσυς εργαζσμένους με συμβάσεις 

ορισμένσυ χρόνου. 4 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 78 
Προσόντα Σχσλικών Συμβούλων Ειδικότητας κωφών - βα¬ 
ρήκοων και τυφλών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 παρ. 1 και4παρ. ΙτουΝ. 
2817/2000 (ΦΕΚ 78 Α') «εκπαίδευση των ατόμων με ειδι¬ 
κές εκπαιδευτικές ανάγκες και άλλες διατάξεις». 

2. Τις διατάξεις ταυ άρθραυ 9 παρ. 1 περ. β του ΠΔ 
25/2002 (ΦΕΚ 20 Α’) «Αναπροσδιορισμός των προσόντων 
και κριτηρίων επιλογής των στελεχών Πρωτοβάθμιας και 
Δευτεροβάθμιας εκπαίδευσης και τρσποποίηση της δια¬ 
δικασίας επιλογής αυτών». 

3. Την αριθ. 3/2002 Πράξη του Τμήματος Ειδικής Αγω¬ 
γής του Παιδαγωγικού Ινστιτούτου. 

4. Τις διατάξεις του άρθρου 29Ατου Ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα» όπως αυτό 
πρσστέθηκε με τσ άρθρο 27 του Ν. 2081/1992 (ΦΕΚ 154 
Α') κι αντικαταστάθηκε με το άρθρο 1 του Ν. 2469/1997 
(ΦΕΚ38Α'). 

5. Το Π.Δ. 81/2002 (ΦΕΚ57Α') Περί συγχωνεύσεωςτου 
Υπουργείου Εθνικής Οικονομίας και Οικονομικών στο 
Υπουργείο Οικονομίας και Οικονομικών. 


6. Την αριθμ. 1100383/133010006/31.10.2001 (ΦΕΚ 
1485 Β') απόφαση του Πρωθυπουργού και Υπουργού 
Οικονομικών «Καθορισμός αρμοδιστήτων, των Υφυπουρ¬ 
γών» Οικονομικών». 

7. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του κρατικού προϋπολογισμού. 

8. Την αριθμ. 609/2002 γνωμοδότηση του Συμβουλίου 
της Επικρατείας με πρόταση τσυ Υπσυργσύ Εθνικής Παι¬ 
δείας και Θρησκευμάτων και του Υφυπουργού Οικονο¬ 
μίας και Οικονομικών, αποφασίζουμε: 

Αρθρο μόνο 

Προσόντα Σχολικών Συμβουλών Ειδικότητας 
Κωφών-Βαρηκόων και Τ υφλών 

1. Υποψήφιοι για τις θέσεις Σχσλικών Συμβούλων Ειδι¬ 
κότητας κωφών- βαρήκοων μπορεί να είναι εκπαιδευτικοί 
όλων των κλάδων Πρωτοβάθμιας ή Δευτεροβάθμιας εκ¬ 
παίδευσης πσυ έχουν τα κατά τις ισχύουσες διατάξεις 
προσόντα επιλογής σε θέσεις Σχσλικών Συμβσύλων Ειδι¬ 
κής Αγωγής και επιπλέσν γνώση της Ελληνικής Νσηματι- 
κής γλώσσας. Από την υπηρεσία των οκτώ ετών, των γενι¬ 
κών προσόντων επιλογής, επτά έτη τουλάχιστον, πρέπει 
να έχουν διανυθεί σε ΣΜΕΑ κωφών-βαρηκόων μαθητών. 

2. Υπσψήφιοι για τις θέσεις Σχσλικών Συμβούλων Ειδι¬ 
κότητας τυφλών μπορεί να είναι εκπαιδευτικοί όλων των 
κλάδων Πρωτοβάθμιας ή Δευτεροβάθμιας Εκπαίδευσης 
που έχουν τα κατά τις ισχύουσες διατάξεις πρσσόντα επι- 
λσγής σε θέσεις Σχολικών Συμβούλων Ειδικής Αγωγής και 
επιπλέον γνώση της γραφής ΒίαίΙΙβ κινητικότητας και 
προσανατσλισμού των τυφλών. Από την υπηρεσία των 
σκτώ ετών των γενικών πρσσόντων επιλσγής, επτά έτη, 
τσυλάχιστον, πρέπει να έχσυν διανυθεί σε ΣΜΕΑ τυφλών 
μαθητών. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 26 Μαρτίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

( 2 ) 


ΠΡΟΕΔΡΙΚΟ ΔΙΑΤΑΓΜΑ ΥΠΆΡ1Θ. 79 
Αύξηση και κατανομή θέσεων Σχολικών Συμβούλων Ειδι¬ 
κής Αγωγής και Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Τωνπαραγρ. 1γκαι3τουάρθρου3, τωνπαραγρ. 1,2 
και 3 του άρθρου 6 και των παραγρ. 1,2 και 3 του άρθρου 
ΙΟτου Ν. 1304/1982 (ΦΕΚ 144τ.Α'). 

β) Τηςπαραγρ. 1 του άρθρου 14του Ν. 1566/1985 (ΦΕΚ 
167 τ.Α'), όπως τροποποιήθηκε και ισχύει, σε συνδυασμό 
με το άρθρο 30 του Ν. 2009/1992 (ΦΕΚ 18 τ.Α'), 

γ) Του άρθρου 29Α'του Ν. 1558/1985 (ΦΕΚ 137 Α') όπως 
αυτό προστέθηκε με το άρθρο 27 του Ν. 2081/1992 και 
αντικαταστάθηκε μετά άρθρο 1 παρ. 2του Ν. 2469/1997, 

δ) Της αριθμ. ΣΤ5/53/31.10.2001 απόφασης του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων «καθορισμός αρμοδιοτήτων των Υφυπουρ¬ 
γών Εθνικής Παιδείας και Θρησκευμάτων» (ΦΕΚ 1484 τ. 
Β'). 

ε) Της αριθμ. 1100383/1330/Α0006/2001 απόφασης του 
Πρωθυπουργού και του Υπουργού Οικονομικών «καθορι¬ 
σμός αρμοδιοτήτων Υφυπουργών Οικονομικών» (ΦΕΚ 
1485/31.10.01 τ.Β'). 

στ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57τ.Α'). 

2. Το γεγονός ότι, από τις διατάξεις του παρόντος προ- 
καλείται δαπάνη σε βάρος του κρατικού προϋπολογι¬ 
σμού, ως εξής: Για το τρέχον έτος 165.000 ΕΥΡΩ που θα 
καλυφθεί από την πίστωση του ΚΑΕ 5113 του Φ. 19-110. Η 
δαπάνη έτους 2004 και επομένων ετών ανέρχεται σε 
247.400 ΕΥΡΩ ετησίως και θα καλυφθεί με ανάλογη πρό¬ 
βλεψη πίστωσης στους ΚΑΕ 0227 της ομάδας 0200 του 
Φ. 19-220 του Προϋπολογισμού του ΥΠΕΠΘ. 

3. Την αριθμ. 641/2002 γνωμοδότηση του Συμβουλίου 
της Επικρατείας με πρόταση των Υφυπουργών Εθνικής 
Παιδείας και Θρησκευμάτων και Οικονομίας και Οικονο¬ 
μικών, αποφασίζουμε: 

Άρθρο μόνο 

1. Αυξάνονται κατά δύο (2) οι συσταθείσες με το άρθρο 
3 παρ. 1 γ'του Ν. 1304/1982 θέσεις Σχολικών Συμβούλων 
Ειδικής Αγωγής. 

2. Αυξάνονται κατά πενήντα δύο (52) οι συσταθείσες με 
τα άρθρα 6 παρ. 1 και 10 παρ. 1 του Ν. 1304/1982 θέσεις 
Σχολικών Συμβούλων Δευτεροβάθμιας Εκπαίδευσης και 
κατανέμονται σε κλάδους και ειδικότητες, ως εξής: 


α' κλάδος ΠΕ3-Μαθηματικών 

θέσεις 

2 

β' κλάδος ΠΕ4-Φυσικών 

θέσεις 

2 

γ' κλάδος ΠΕ5-Γ αλλικής Γλώσσας 

θέση 

1 

δ' κλάδος ΠΕ6-Αγγλικής Γλώσσας 

θέσεις 

11 

ε' κλάδος ΠΕ7-Γερμανικής Γλώσσας 
στ' κλάδος ΠΕ8-Καλλιτεχνικών 

θέσεις 

2 

Μαθημάτων 

θέση 

1 

ζ' κλάδος ΠΕ9-Οικονομολόγων 

θέσεις 

2 

η' κλάδος ΠΕΙΟ-Κοινωνιολόγων 

θέσεις 

2 

θ' κλάδος ΠΕ11-Φυσικής Αγωγής 

θέσεις 

5 


ι' κλάδος ΠΕ13-Πτυχιούχων 

Νομικών και Πολιτικών Επιστημών θέση 1 

ια' κλάδος ΠΕ14-Πτυχιούχων 
Ιατρικής, Νοσηλευτικής, 

Οδοντιατρικής, Φαρμακευτικής, 

Γεωπονίας και Δασολογίας και 
Φυσικού Περιβάλλοντος 

Ειδικότητα Ιατρού θέση 1 

Ειδικότητα Οδοντιάτρου θέση 1 

Ειδικότητα Γεωπόνου θέση 1 

ιβ'κλάδος ΠΕΙ6-Μουσικής θέσεις 5 

ιγ'κλάδος ΠΕΙ9-Πληροφορικής θέσεις 15 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση αυτού του δια¬ 
τάγματος. 


Αθήνα, 27 Μαρτίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 


ΓΕΩΡΓΙΟΣ ΦΛΩΡΙΔΗΣ ΝΙΚΟΛΑΟΣ ΓΚΕΣΟΥΛΗΣ 


♦ 


(3) 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 80 
Τροποποίηση και συμπλήρωση του ΠΔ 86/2001 (ΦΕΚ 73 
Α') «Αξιολόγηση των μαθητών του Ενιαίου Αυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του Ν. 
2525/97 (ΦΕΚ 188 Α' /23.9.97) «Ενιαίο Λύκειο, πρόσβαση 
των αποφοίτων του στην Τριτοβάθμια Εκπαίδευση, αξιο¬ 
λόγηση του εκπαιδευτικού έργου και άλλες διατάξεις» 
όπως συμπληρώθηκαν με τις διατάξεις του άρθρου 1 του 
Ν.2909/2001 (ΦΕΚ90 Α'/2.5.2001). 

2. Τις διατάξεις του άρθρου 7 παράγραφος 5 περιπτώ¬ 
σεις α, β, ζ, του άρθρου 8 παράγραφος 9 περιπτώσεις 
α,στ,ζκαιτου άρθρου 32παράγραφος6του Ν. 1566/1985 
(ΦΕΚ 167 Α) «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις». 

3. Τις διατάξεις του άρθρου 2 και της παραγράφου 47 
του άρθρου 14του Ν. 2717/2000 (ΦΕΚ78 Α) «Εκπαίδευση 
ατόμων με ειδικές ανάγκες και άλλες διατάξεις». 

4. Τις διατάξεις του άρθρου 7 παράγραφος 1 του Ν. 
1894/90 (ΦΕΚΙΙΟΑ'). 

5. Τις διατάξεις του άρθρου 29 Ατού Ν. 1558/1985 (ΦΕΚ 
137 Α) που προστέθηκε με το άρθρο 27του Ν. 2081/1992 
(ΦΕΚ 154 Α'), όπως αντικαταστάθηκαν με το άρθρο 1 πα¬ 
ράγραφος 2ατου Ν. 2469/1997 (ΦΕΚ38 Α') 

6. Τις διατάξεις του Π.Δ. 86/2001 (ΦΕΚ 73 Α') «Αξιολό¬ 
γηση των μαθητών του Ενιαίου Λυκείου» όπως τροποποι¬ 
ήθηκαν από τις διατάξεις του Π.Δ. 26/2001 (ΦΕΚ21 Α'). 

7. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 

8. Τις υπ’ αριθ. 3/2002 και 3/2003 πράξεις του Σ.Σ. του 
Παιδαγωγικού Ινστιτούτου. 

9. Τις υπ’ αριθ. 45/2003 και 87/2003 γνωμοδοτήσεις του 
Σ.τ.Ε μετά από πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Τ ροποποιούμε και συμπληρώνουμετις διατάξεις του ΠΔ 
86/2001 (ΦΕΚ 73 Α') «Αξιολόγηση των μαθητών του Ενιαί¬ 
ου Λυκείου», όπως τροποποιήθηκε και συμπληρώθηκε με 
τις διατάξεις του Π.Δ. 26/2002 (ΦΕΚ21-Ά) ως ακολούθως: 

1. Από το εδάφιο γ της παραγράφου 2 του άρθρου 3 του 
Π.Δ. 86/2001, όπως αυτό τροποποιήθηκε και συμπληρώ¬ 
θηκε με την παράγραφο 1 του άρθρου 1 του Π.Δ. 26/2002, 
διαγράφεται η φράση «του Ιουνίου». 

2. Στο εδάφιο α της παραγράφου 2 του άρθρου 13 του 
Π.Δ. 86/2001, όπως τροποποιήθηκε με την παράγραφο 3 
του άρθρου 1 του Π.Δ. 26/2002, η φράση «Στατακτικά μέ¬ 
λη περιλαμβάνονται ο πρόεδρος, ο αντιπρόεδρος και δέ¬ 
κα πέντε (15) μέλη και είναι» αντικαθίσταται από τη φρά¬ 
ση «Στα τακτικά μέλη περιλαμβάνονται ο πρόεδρος, ο 
αντιπρόεδρος και μέχρι δέκα πέντε (15) μέλη και είναι». 

3. Στηνπερίπτωση ίϋ) του εδαφίου ατης παραγράφου 2 
του άρθρου 13 του Π.Δ. 86/2001, όπως αντικαταστάθηκε 
με την παράγραφο 3 του άρθρου 1 του Π.Δ. 26/2002, η 
φράση της δεύτερης περιόδου «και δυο (2) τουλάχιστον 
είναι καθηγητές δευτεροβάθμιας εκπαίδευσης με βαθμό 
Α'» αντικαθίσταται από τη φράση «και δυο (2) τουλάχιστον 
είναι καθηγητές δευτεροβάθμιας εκπαίδευσης κατά προ¬ 
τίμηση με βαθμό Ά». 

4. α. Μετά την παραγράφο 2 του άρθρου 13 του Π.Δ. 
86/2001, όπως τροποποιήθηκε με την παράγραφο 3 του 
άρθρου 1 του Π.Δ. 26/2002, προστίθεται παράγραφος 3 
ως ακολούθως: 

«3. Περιφερειακός επόπτης εξετάσεων. 

Την εποπτεία των εξετάσεων σε επίπεδο περιφέρειας 
έχει ο Περιφερειακός επόπτης εξετάσεων. Χρέη Περιφε¬ 
ρειακού Επόπτη εξετάσεων ασκεί ο οικείος Περιφερεια¬ 
κός Διευθυντής Εκπαίδευσης, ο οποίος συγκροτεί με 
απόφασή του, ύστερα από πρόταση των οικείων Διευθυ¬ 
ντών Δευτεροβάθμιας Εκπαίδευσης, τις Νομαρχιακές 
Επιτροπές Εξετάσεων. Για τις Διευθύνσεις Δ.Ε. που υπά¬ 
γονται στην αρμοδιότητάτου αποφασίζει, σε συνεργασία 
με τους οικείους Διευθυντές Δ.Ε., για την μετακίνηση εκ¬ 
παιδευτικών μεταξύ όμορων Διευθύνσεων, προκειμένου 
να χρησιμοποιηθούν ως επιτηρητές ή βαθμολογητές ή ως 
μέλη της επιτροπής εξέτασης «φυσικώς αδυνάτων», συ¬ 
ντονίζει τις Νομαρχιακές Επιτροπές Εξετάσεων κατά τη 
διακίνηση των γραπτών δοκιμίων από τα εξεταστικά κέ¬ 
ντρα στα βαθμολογικά κέντρα και τη διακίνηση των βαθ¬ 
μών και των αποκομμάτων των γραπτών δοκιμίων από τα 
βαθμολογικά κέντρα προς τις Νομαρχιακές Επιτροπές 
και αποφασίζει για κάθε άλλο θέμα αρμοδιότητάςτου που 
προκύπτει από τις διατάξεις του παρόντος Διατάγματος.» 

β. Οι παράγραφοι 3 και 4 του άρθρου 13 του Π.Δ. 
86/2001, όπως τροποποιήθηκαν και συμπληρώθηκαν με 
τις παραγράφους 5 και 6 του άρθρου 1 του Π.Δ. 26/2002, 
αναριθμούνται σε 4 και 5 αντίστοιχα. 

5. Η φράση της περίπτωσης Ιίί της παραγράφου 4 πρώ¬ 
ην 3 του άρθρου 13 του Π.Δ. 86/2001, όπως τροποποιή¬ 
θηκε με την παράγραφο 5 του άρθρου 1 του Π.Δ. 26/2002 
«Τα μέλη της Ν.Ε.Ε. ορίζονται με απόφαση του οικείου 
προϊσταμένου της Δ/νσης Δ.Ε.» αντικαθίσταται από τη 
φράση «Ο Πρόεδρος και τα μέλη της Ν.Ε.Ε. ορίζονται με 
απόφαση του Περιφερειακού Διευθυντή Εκπαίδευσης». 


6. Στην πρώτη περίοδο της παραγράφου 5 πρώην 4 του 
άρθρου 13 του Π .Δ. 86/2001, όπως τροποποιήθηκε με την 
παράγραφο 6 του άρθρου 1 του Π.Δ. 26/2002, μετά τη 
φράση «αποτελούμενη από τον Διευθυντή του οικείου Λυ¬ 
κείου» προστίθεται η φράση «και σε περίπτωση κωλύμα¬ 
τος από τον Υποδιευθυντή ή καθηγητή του οικείου Λυκεί¬ 
ου με βαθμό Ά». 

7. Η δεύτερη υποπαράγραφος «Στα ιδιωτικά λύκεια η 

λυκειακή επιτροπή.οι διατάξεις του προηγούμενου 

εδαφίου της παρούσας παραγράφου» της παραγράφου 
5πρώην4του άρθρου 13του Π.Δ. 86/2001, όπως τροπο¬ 
ποιήθηκε με την παράγραφο 6 του άρθρου 1 του Π.Δ. 
26/2002, αντικαθίσταται ως ακολούθως:« Ειδικά στα ιδιω¬ 
τικά λύκεια η τριμελής επιτροπή αποτελείται από δυο κα¬ 
θηγητές δημοσίων Ενιαίων Λυκείων και ένα καθηγητή του 
αντίστοιχου ιδιωτικού Λυκείου. Πρόεδρος της επιτροπής 
αυτής ορίζεται ο αρχαιότερος από τους δυο καθηγητές 
των δημοσίων Ενιαίων Λυκείων. 

Κατά τα λοιπά εφαρμόζονται οι διατάξεις του προηγού¬ 
μενου εδαφίου. 

8. Το εδάφιο I 3 της περίπτωσης Ατης παραγράφου 2 
του άρθρου 15 του Π.Δ. 86/2001, όπως αυτό τροποποιή¬ 
θηκε και συμπληρώθηκε με τις διατάξεις της παραγρά¬ 
φου 7του άρθρου 1 του Π.Δ. 26/2002, καταργείται. 

9. Η παράγραφος 1 του άρθρου 20 του Π.Δ. 86/2001, 
όπως το άρθρο αυτό τροποποιήθηκε και συμπληρώθηκε 
με τις διατάξεις της παραγράφου 11 του άρθρου 1 του 
Π.Δ. 26/2002, αντικαθίσταται ως εξής: 

«1. Η κατανομή των μαθητών στις αίθουσες εξέτασης 
για τα μαθήματα που εξετάζονται με κοινά σε εθνικό επί¬ 
πεδο θέματα γίνεται με αλφαβητική σειρά και με την ευ¬ 
θύνη της Λυκειακής Επιτροπής, η οποία συντάσσει ονο¬ 
μαστική κατάσταση εξεταζομένων σε κάθε αίθουσα. Για 
τα μαθήματα που εξετάζονται σε επίπεδο σχολικής μονά¬ 
δας, η κατανομή των μαθητών στις αίθουσες εξέτασης, 
με αλφαβητική σειρά, γίνεται με την ευθύνη του Διευθυ¬ 
ντή του οικείου Λυκείου, ο οποίος συντάσσει ονομαστική 
κατάσταση εξεταζομένων σε κάθε αίθουσα. Η τοποθέτη¬ 
ση των μαθητών στις θέσεις και ο έλεγχος είναι ευθύνη 
των επιτηρητών. Παρέκκλιση επιβάλλεται στην περίπτω¬ 
ση αδελφών ή συγγενών μαθητών.» 

10. Η παράγραφος 2 του άρθρου 20 του Π.Δ. 86/2001, 
όπως το άρθρο αυτό τροποποιήθηκε και συμπληρώθηκε 
με τις διατάξεις της παραγράφου 11 του άρθρου 1 του 
Π.Δ. 26/2002, αντικαθίσταται ως εξής: «2. Οι μαθητές κα¬ 
τά την είσοδό τους στην αίθουσα της εξέτασης δεν επι¬ 
τρέπεται να φέρουν μαζί τους βιβλία, τετράδια, σημειώ¬ 
σεις, διορθωτικό (άΐαηαο), κινητά τηλέφωνα, υπολογιστι¬ 
κές μηχανές, ηλεκτρονικά μέσα μετάδοσης 
πληροφοριών ή άλλα αντικείμενα εκτός από αυτά που επι¬ 
τρέπει η ΚΕΕ ή ο οικείος Σύλλογος Διδασκόντων, αν πρό¬ 
κειται για εξέταση μαθήματος σε επίπεδο σχολικής μονά¬ 
δας. Για τον έλεγχο υπεύθυνοι είναι οι επιτηρητές.» 

11. Στην παράγραφο 3 του άρθρου 20 του Π .Δ. 86/2001, 
όπως αντικαταστάθηκε με την παράγραφο 11 του άρ¬ 
θρου 1 του Π.Δ.26/2002 και μετά τη φράση «με αιτιολο¬ 
γημένη απόφαση της Λυκειακής Επιτροπής» προστίθεται 
η φράση «ή προκειμένου για μαθήματα που εξετάζονται 
σε επίπεδο σχολικής μονάδας με απόφαση του Διευθυντή 
του Λυκείου, ύστερα από εισήγηση των διδασκόντων το 
εξεταζόμενο μάθημα ή με απόφαση της επιτροπής της 
παραγράφου 2 του άρθρου 37, αν πρόκειται για ιδιωτικό 
σχολείο». 

12. Μετά το τέλος της παραγράφου 3 του άρθρου 20 
του Π.Δ. 86/2001, άπως αντικαταστάθηκε με την παρά¬ 
γραφο 11 του άρθρου 1 του Π.Δ. 26/2002, προστίθεται πε¬ 
ρίοδος ως εξής: «Αν πρόκειται για μάθημα που εξετάζεται 
σε επίπεδο σχολικής μονάδας κατά την εφαρμογή της πα¬ 
ρούσας διάταξης όπου αναφέρεται Λυκειακή Επιτροπή 
νοείται ο Διευθυντής του Λυκείου, οι επιτηρητές και οι δι¬ 
δάσκοντες το εξεταζόμενο μάθημα ή η επιτροπή της πα¬ 
ραγράφου 2 του άρθρου 37, αν πρόκειται για απολυτή¬ 
ριες εξετάσεις ιδιωτικού Ενιαίου Λυκείου.» 

13. Στο τέλος της παραγράφου 1 του άρθρου 21 του 
Π.Δ. 86/2001,όπως το άρθρο αυτό τροποποιήθηκε με την 
παράγραφο 12 του άρθρου 1 του Π.Δ. 26/2002, προστί¬ 
θενται δύο περίοδοι ως ακολούθως: «Μετά το τέλος των 
εξετάσεων αυτών, με ευθύνη του Διευθυντή κάθε Ενιαίου 
Λυκείου, αποστέλλεται στην αρμόδια Διεύθυνση ή Γρα¬ 
φείο Δ.Ε. κατάσταση με τα ονόματα των μαθητών των Β' 
και Γ τάξεων, στην οποία αναγράφεται η γραπτή βαθμο¬ 
λογία τους στα μαθήματα που εξετάστηκαν σε επίπεδο 
σχολικής μονάδας. Οι καταστάσεις αυτές επικυρώνονται 
από το Διευθυντή του Ενιαίου Λυκείου και είναι δυνατόν 
να τροποποιηθούν, μόνον εφόσον οι μαθητές υποβάλουν 
αίτηση αναβαθμολόγησης και η βαθμολογία του γραπτού 
δοκιμίου τροποποιηθεί σύμφωνα με τις κείμενες διατά¬ 
ξεις.» 

14. Ο τίτλος του άρθρου 23 του Π.Δ. 86/2001 «Διαφορά 
μεταξύ γραπτής και προφορικής βαθμολογίας» αντικαθί¬ 
σταται μετοντίτλο «Γνωστοποίηση τελικών γραπτών βαθ¬ 
μών». 

15. Οι παράγραφοι 2 και 3 του άρθρου 23 του Π.Δ. 
86/2001, όπως αντικαταστάθηκαν από την παράγραφο 16 
του άρθρου 1 του Π.Δ. 26/2002, αντικαθίστανται ως εξής: 

«2. Μετά την οριστικοποίηση, σύμφωνα με τις διατάξεις 
του παρόντος, της γραπτής βαθμολογίας για όλα τα μα¬ 
θήματα τα οποία εξετάζονται σε εθνικό επίπεδο, η Λυκει- 
ακή Επιτροπή παραδίδει τις καταστάσεις στο Διευθυντή 
του Λυκείου, ο οποίος συγκαλείτο Σύλλογο διδασκόντων 
για την έκδοση των αποτελεσμάτων προαγωγής ή απόλυ¬ 
σης των μαθητών μετά την εξαγωγή του βαθμού ετήσιας 
επίδοσης κατά μάθημα σύμφωνα με τις διατάξεις του άρ¬ 
θρου 28 του διατάγματος αυτού. 

3. Αντίγραφο του Ατομικού Δελτίου των μαθητών με τον 
τελικό προφορικό και γραπτό βαθμό και την τελική βαθ¬ 
μολογία κατά μάθημα αποστέλλεται στην οικεία Διεύθυν¬ 
ση ή Γραφείο Δ.Ε.» 

16. Στο τέλος της παραγράφου 4 του άρθρου 24 του 
Π.Δ. 86/2001, όπως αντικαταστάθηκε από την παράγρα¬ 
φο 17του άρθρου 1 του Π.Δ. 26/2002, προστίθεται περίο¬ 
δος ως ακολούθως: «Την ευθύνη του συντονισμού του έρ¬ 
γου των επιτροπών αναβαθμολόγησης έχει ο προϊστάμε¬ 
νος της οικείας Δ/νσης ή Γ ραφείου Δ.Ε». 

17. Η τελευταία περίοδος της παραγράφου 5 του άρ¬ 
θρου 24του Π.Δ86/2001, όπως αντικαταστάθηκε απάτην 
παράγραφο 17του άρθρου 1 του Π.Δ. 26/2002, αντικαθί¬ 
σταται ως εξής: «Ο γραπτός βαθμός της αναβαθμολόγη¬ 
σης προκύπτει σύμφωνα με τις διατάξεις των παραγρά¬ 
φων 1 και 3 του άρθρου 22 του παρόντος διατάγματος και 
είναι ο τελικός γραπτός βαθμός του μαθήματος σε κάθε 
περίπτωση, είτε είναι μεγαλύτερος είτε μικρότερος από 
το βαθμό με τον οποίο είχε αρχικά βαθμολογηθεί το δοκί¬ 
μιο από τον οικείο καθηγητή.» 

18. Μετά το τέλος της παραγράφου 5 του άρθρου 24 
του Π.Δ. 86/2001,όπως αντικαταστάθηκε από την παρά¬ 


γραφο 17 του άρθρου 1 του Π.Δ. 26/2002, προστίθεται 
παράγραφος 6 ως εξής: 

«6. Οι μαθητές του εδαφίου α της παραγράφου 1 του 
άρθρου 27 του παρόντος διατάγματος, για τους οποίους 
προβλέπεται προφορική εξέταση αντί γραπτής, μπο¬ 
ρούν, εφόσον το επιθυμούν, να ζητήσουν επανεξέταση 
(αναβαθμολόγηση) στα μαθήματα που εξετάστηκαν σε 
επίπεδο σχολικής μονάδας. Η νέα αυτή εξέταση πραγμα¬ 
τοποιείται στο σχολείο φοίτησής τους ενώπιον επιτροπής 
συγκροτούμενης από το Δ/ντή και δύο καθηγητές της 
ίδιας ή συγγενούς ειδικότητας για κάθε μάθημα, άλλους 
από αυτούς που διενήργησαν την αρχική εξέταση. Η αί¬ 
τηση για επανεξέταση υποβάλλεται από τους κηδεμόνες 
των μαθητών ή από τους ίδιους, εφόσον είναι ενήλικοι, 
στο σχολείο μέσα σετρείς (3) ημέρες από την έκδοση των 
αποτελεσμάτων. Η αίτηση συνοδεύεται από το προβλε- 
πόμενο παράβολο για κάθε μάθημα για το οποίο ζητείται 
επανεξέταση. Ο βαθμός της επανεξέτασης προκύπτει 
από το Μ.Ο. των δύο εξεταστών - αναβαθμολογητών και 
είναι ο τελικός γραπτός βαθμός του μαθήματος σε κάθε 
περίπτωση, είτε είναι μεγαλύτερος είτε μικρότερος από 
το βαθμό της αρχικής εξέτασης.» 

19. Η παράγραφος 6 του άρθρου 24 του Π.Δ. 
86/2001,όπως το άρθρο αυτό τροποποιήθηκε με την πα¬ 
ράγραφο 17του άρθρου 1 του Π.Δ. 26/2002, αναριθμείται 
σε 7. 

20. Στην παράγραφο 2 του άρθρου 25 του Π.Δ. 86/2001, 
όπως αντικαταστάθηκε από την παράγραφο 18 του άρ¬ 
θρου 1 του Π.Δ. 26/2002, προστίθεται εδάφιο γ ως ακο¬ 
λούθως: 

«γ.ί. Οι μαθητές της Β'τάξης οι οποίοι - λόγω ασθενείας 
ή σοβαρού κωλύματος που συνιστά ανωτέρα βία - δεν 
έλαβαν μέρος σε εξετάσεις του Ιουνίου ή διέκοψαν την 
εξέτασή τους έχουν τη δυνατότητα να προσέλθουν στην 
ειδική εξεταστική περίοδο του Σεπτεμβρίου σε όσα μαθή¬ 
ματα δεν εξετάστηκαν. Για τους μαθητές αυτούς ο σύλ¬ 
λογος διδασκόντων δεν προβαίνει σε έκδοση αποτελέ¬ 
σματος την περίοδο του Ιουνίου. Όσοι από τους παραπά¬ 
νω μαθητές, εκτός από τα μαθήματα στα οποία 
δικαιολογημένα απουσίασαν, έχουν συγκεντρώσει σε ένα 
ή και περισσότερα μαθήματα στα οποία έχουν ήδη εξετα- 
σθεί βαθμό ετήσιας επίδοσης μικρότερο του 9,5 μπορούν 
να προσέλθουν στις εξετάσεις της ειδικής εξεταστικής 
περιόδου Σεπτεμβρίου και στα μαθήματα αυτά. Στην πε¬ 
ρίπτωση αυτή πρέπει οι ίδιοι οι μαθητές αν είναι ενήλικοι 
ή οι κηδεμόνες τους να καταθέσουν υπεύθυνη δήλωση 
στο Δ/ντη του οικείου Λυκείου εντός τριών ημερών από 
την έκδοση των αποτελεσμάτων. Στην υπεύθυνη δήλωση 
αναγράφεται ρητά ότι οι μαθητές αυτοί θα εξετασθούν 
την εξεταστική περίοδο του Σεπτεμβρίου εκτός από τα 
μαθήματα στα οποία δικαιολογημένα απουσίασαν και σε 
όλα τα μαθήματα στα οποία συγκέντρωσαν βαθμό ετή¬ 
σιας επίδοσης μικρότερο του 9,5. 

ίί. Μετά την έκδοση των αποτελεσμάτων και την ολο¬ 
κλήρωση της ως άνω περιγραφομένης διαδικασίας, ο 
Δ/ντης του Λυκείου αποστέλλει στην οικεία Δ/νση ή Γ ρα¬ 
φείο Δ.Ε δύο αντίγραφα σε ηλεκτρονική μορφή μετά ονό¬ 
ματα των μαθητών της Β' τάξης που οφείλουν να προσέλ¬ 
θουν στην ειδική εξεταστική περίοδο του Σεπτεμβρίου κα¬ 
θώς και με τα μαθήματα στα οποία θα εξετασθούν.» 

21. Η παράγραφος 3 του άρθρου 25 του Π.Δ. 86/2001, 
όπως το άρθρο αυτό τροποποιήθηκε με την παράγραφο 18 
του άρθρου 1 του Π.Δ. 26/2002, αντικαθίσταται ως εξής: 

«3. Για να συμμετάσχει μαθητής στις εξετάσεις των εδα¬ 
φίων β και γ της παραγράφου 2 του άρθρου αυτού, πρέ¬ 
πει το αργότερο εντός τριών (3) ημερών από την ημέρα 
λήξης των εξετάσεων του Ιουνίου να καταθέσει ο ίδιος, 
εφόσον είναι ενήλικος ή ο κηδεμόνας του στο Διευθυντή 
του Λυκείου: 

α) δικαιολογητικά ασθενείας από Δημόσιο ή Ιδιωτικό 
Νοσοκομείο ή Κλινική, από τα οποία προκύπτει η αδυνα¬ 
μία του μαθητή για τη συμμετοχή στις εξετάσεις του Ιου¬ 
νίου επικυρωμένα από την αρμόδια Υγειονομική Επιτρο¬ 
πή. 

β) άλλα δικαιολογητικά που ο Σύλλογος Διδασκόντων ή 
η Λυκειακή Επιτροπή εξετάσεων κρίνει επαρκή για τη δι- 
καιολόγηση της μη συμμετοχής του στις εξετάσεις του 
Ιουνίου και επικυρώνει ο αρμόδιος Προϊστάμενος κάθε 
Διεύθυνσης Δ. Ε.. Δε θεωρούνται επαρκείς απλές ιατρικές 
βεβαιώσεις από ιδιώτες ή υπεύθυνες δηλώσεις των μα¬ 
θητών ή των γονέων και κηδεμόνων τους». 

22. Η παράγραφος 1 του άρθρου 28 του Π.Δ. 86/2001, 
όπως το άρθρο αυτό τροποποιήθηκε με την παράγραφο 
23 του άρθρου 1 του Π.Δ. 26/2002, αντικαθίσταται ως 
εξής: 

«1. Για όλες τις τάξεις του Λυκείου ο βαθμός ετήσιας 
επίδοσης του μαθητή σε κάθε μάθημα γραπτώς εξεταζό¬ 
μενο είναι ο Μέσος Όρος του ετήσιου προφορικού βαθ¬ 
μού με τον αντίστοιχο βαθμό των γραπτών εξετάσεων και 
εκφράζεται ως δεκαδικός με προσέγγιση δεκάτου.» 

23. Οι παράγραφοι 2 και 3 του άρθρου 32 του Π.Δ. 
86/2001, όπως το άρθρο αυτό τροποποιήθηκε με την πα¬ 
ράγραφο 24 του άρθρου 1 του Π.Δ. 26/2002, καταργού- 
νται. 

Η παράγραφος 4 αναριθμείται σε 2 και αντικαθίσταται 
ως εξής: 

«2α. Οι μαθητές της Α' και Β'τάξης του Ενιαίου Λυκείου 
που δεν προάγονται, σύμφωνα με τις διατάξεις της προη¬ 
γούμενης παραγράφου του άρθρου αυτού, παραπέμπο- 
νται σε ειδική εξεταστική περίοδο του Σεπτεμβρίου του 
ιδίου έτους, με τον τρόπο και τη διαδικασία των προαγω- 
γικών εξετάσεων του Ιουνίου στα μαθήματα στα οποία ο 
βαθμός ετήσιας επίδοσής τους σύμφωνα με τις διατάξεις 
του άρθρου 28 του παρόντος διατάγματος είναι μικρότε¬ 
ρος του 9,5. 

β. Αν πρόκειται για μαθητές της Γ τάξης, αυτοί έχουντις 
εξής δυνατότητες: 

I. Ναεπαναλάβουντη φοίτηση στη Γ τάξη κοινά επανε¬ 
ξεταστούν σε όλα τα μαθήματα. 

ίΙ. Να προσέλθουν στις γραπτές εξετάσεις του Ιουνίου 
του επόμενου σχολικού έτους σε όλα τα μαθήματα της 
ίδιας κατεύθυνσης, χωρίς να φοιτήσουν στο Αύκειο. Στην 
περίπτωση αυτή παραμένει αμετάβλητος ο βαθμός των 
τετραμήνων. Οι μαθητές αυτοί, εφόσον προσέλθουν το 
αμέσως επόμενο από αυτό της αποφοίτησής τους σχολι¬ 
κό έτος, εξετάζονται σε όλα τα γραπτώς εξεταζόμενα μα¬ 
θήματα που διδάσκονταν κατά το τελευταίο έτος της φοί¬ 
τησής τους στην τάξη αυτή και στην εξεταστέα-διδακτέα 
ύλη που έχει ανακοινωθεί για το έτος που προσέρχονται 
στις εξετάσεις, εκτός των μαθημάτων που τυχόν αντικα- 
ταστάθηκαν, για τα οποία εξετάζονται στην ύλη που είχε 
καθορισθεί το σχολικό έτος της αποφοίτησής τους. Αν 
δεν απολυθούν ούτε το αμέσως επόμενο σχολικό έτος 
από αυτό της αποφοίτησής τους, μπορούν είτε να επανα- 
φοιτήσουν είτε να προσέλθουν στις απολυτήριες εξετά¬ 
σεις της Γ τάξης οποιοδήποτε άλλο σχολικό έτος εξετα¬ 


ζόμενοι στα μαθήματα και στην ύλη που εξετάζονται οι 
μαθητές της Γ τάξης το συγκεκριμένο σχολικό έτος. 

Οι μαθητές αυτοί, σε περίπτωση που είχαν ως μάθημα 
επιλογής το μάθημα «Αρχές Οικονομικής Θεωρίας» υπο¬ 
βάλλουν υπεύθυνη δήλωση στο Διευθυντή του οικείου 
Λυκείου, στην οποία δηλώνουν ότι θα εξετασθούντο μά¬ 
θημα σε επίπεδο σχολικής μονάδας ή σε εθνικό επίπεδο, 
ανεξάρτητα από τον τρόπο με τον οποίο το είχαν εξετα- 
σθείτην προηγούμενη φορά. Η δήλωση αυτή κατατίθεται 
την ίδια χρονική περίοδο που ορίζεται και για τους μαθη¬ 
τές που φοιτούν στην τελευταία τάξη του Ενιαίου Λυκεί¬ 
ου. 

γ. Οι μαθητές του εδαφίου β της παραγράφου αυτής 
δηλώνουν την επιλογή τους με υπεύθυνη δήλωση του Ν. 
1599/86 που καταθέτουν το πρώτο δεκαήμερο του Σε¬ 
πτεμβρίου στη Δ/νση του Λυκείου στο οποίο φοιτούσαν. 
Η δήλωση αυτή μπορεί να ανακληθεί μέχρι 31 Οκτωβρί¬ 
ου.» 

24. Στο εδάφιο β της παραγράφου 3 του άρθρου 36 του 
Π.Δ. 86/2001, η φράση «σύμφωνα με τα οριζόμενα στο 
άρθρο 31 του παρόντος Π.Δ.» αντικαθίσταται με τη φρά¬ 
ση «σύμφωνα με τα οριζόμενα στο άρθρο 29 του παρό¬ 
ντος Π.Δ.» 

25. α.Μετά το άρθρο 37 του Π.Δ. 86/2001, όπως το άρ¬ 
θρο αυτό αντικαταστάθηκε από την παράγραφο 31 του 
άρθρου 1 του Π.Δ. 26/2002, προστίθεται άρθρο 38 ως 
ακολούθως: 

Άρθρο 38 

«Όπου στις διατάξεις του παρόντος Διατάγματος ανα- 
φέρεται υπολογισμός βαθμού με προσέγγιση δεκάτου 
νοείται ότι στις περιπτώσεις που κατά τον υπολογισμότου 
βαθμού προκύπτουν περισσότερα του ενός δεκαδικά ψη¬ 
φία τότε αν το δεύτερο δεκαδικό ψηφίο είναι ίσο ή μεγα¬ 
λύτερο του πέντε (5) το πρώτο δεκαδικό ψηφίο προσαυ¬ 
ξάνεται στο αμέσως επόμενο παραλειπομένων των λοι¬ 
πών και αν είναι μικρότερο του πέντε (5) παραλείπονται 
όλα τα υπόλοιπα πλην του πρώτου δεκαδικά ψηφία.» 

β. Το άρθρο 38 του Π.Δ. 86/2001 αναριθμείται σε 39. 

Άρθρο 2 

Από το σχολικό έτος 2002-2003 και εφεξής για την εφαρ¬ 
μογή των διατάξεων του άρθρου 27 του Π.Δ. 86/2001, 
όπως το άρθρο αυτό τροποποιήθηκε με τις διατάξεις των 
παραγράφων 19, 20, 21 και 22 του άρθρου 1 του Π.Δ. 
26/2002, η πιστοποίηση ότι είναι αδύνατος ο έλεγχος των 
γνώσεων με γραπτή εξέταση λόγω δυσλεξίας, γίνεται από 
το ΚΔΑΥ που λειτουργεί στην περιφέρεια της οικείας Διεύ¬ 
θυνσης Δ.Ε. ή της οικείας Περιφερειακής Διεύθυνσης Εκ¬ 
παίδευσης. Στην περίπτωση κατά την οποία Δε λειτουργεί 
ΚΔΑΥ ούτε στην περιφέρεια της οικείας Περιφερειακής Δι¬ 
εύθυνσης Εκπαίδευσης ή είναι αδύνατη η πιστοποίηση από 
το ΚΔΑΥ που λειτουργεί, για αντικειμενικούς και μόνο λό¬ 
γους, που βεβαιώνονται από τον οικείο Περιφερειακό Δι¬ 
ευθυντή Εκπαίδευσης, γίνεται δεκτή η ειδική διαγνωστική 
έκθεση του εδαφίου α της παραγράφου 1 του άρθρου 27 
του Π.Δ. 86/2001, όπως τροποποιήθηκε με τις διατάξεις 
της παραγράφου 19 του άρθρου 1 του Π.Δ. 26/2002. 

Τυχόν ειδικές διαγνωστικές εκθέσεις που έχουν εκδοθεί 
πριν από την ισχύ του παρόντος Διατάγματος, εξακολου¬ 
θούν να ισχύουν, εφόσον μέχριτην ημερομηνία λήξης της 
προθεσμίας υποβολής της σχετικής αίτησης, δεν έχει πα- 
ρέλθει τριετία από την έκδοσή τους. 

Άρθρο 3 

Η ισχύς του παρόντος, αν δεν ορίζεται διαφορετικά σε 
επί μέρσυς διατάξεις, αρχίζει από τη δημσσίευσή του 
στην Εφημερίδα της Κυβερνήσεως. 

Στσν Υπσυργό Εθνικής Παιδείας και Θρησκευμάτων 
αναθέτσυμε τη δημσσίευση και εκτέλεση ταυ παρόντσς 
Πρσεδρικού Διατάγματσς. 

Αθήνα, 26 Μαρτίσυ 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 81 
Ρυθμίσεις για τους εργαζομένους με συμβάσεις 
σρισμένου χρόνσυ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 4 του Ν. 1338/1983 
«Εφαρμογή του κοινοτικού δικαίου» (Α 34), όπως αντικα- 
ταστάθηκαν και τροποποιήθηκαν με το άρθρο 65 του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (Α 101) και τα άρθρα 6 παρ. 4 ταυ Ν. 
1440/1984 «Συμμετοχή της Ελλάδας στο κεφάλαιο στα 
αποθεματικά και τις προβλέψεις της Ευρωπαϊκής Τράπε- 
ζας Επενδύσεων, στο κεφάλαιο της Ευρωπαϊκής Κοινό¬ 
τητας Άνθρακας και Χάλυβας και του Οργανισμού Εφο¬ 
διασμού ΕΥΡΑΤΟΜ» (Α70), 19του Ν. 2367/1995 (Α261) 
και 22 του Ν. 2789/2000 (Α21). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α 137), που προστέ¬ 
θηκε με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων κ.λπ.» (Α 154) και τροποποιήθη¬ 
κε από το άρθρο 1, παράγραφος 2α του Ν. 2469/1997 
«Περιορισμός και βελτίωση της απσδστικότηταςτων κρα¬ 
τικών δαπανών και άλλες διατάξεις» (Α 38). 

3. Τις διατάξεις του Π.Δ/τος 372/1995 «Μεταφορά της 
Γενικής Γραμματείας Κοινωνικών Ασφαλίσεων από τσ 
Υπσυργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (Α 201). 

4. Τις διατάξειςτου Π. Δ/τσς 368/1989 «Οργανισμόςτσυ 
Υπουργείου Εργασίας» (Α 163), όπως ισχύει σήμερα. 

5. Τα Πρακτικά αριθ. 1,2/2001,3,4,5,6,7 και 8/2002της 
Ομάδας Εργασίας πσυ συγκροτήθηκε με την 
93567/16.5.2001 απόφαση τσυ Υπσυργού Εργασίας και 
Κοινωνικών Ασφαλίσεων καθώς και την 79/2002 γνώμη 
της Οικονσμικής και Κοινωνικής Επιτροπής. 

6. Το γεγονός ότι από την εφαρμογή του παρόντος Π. 
Δ/τος δεν προκαλείται δαπάνη σε βάρος του προϋπολο¬ 
γισμού του Υπουργείου Εργασίας και Κοινωνικών Ασφα¬ 
λίσεων ή του Κρατικού προϋπολογισμού ή προϋπολογι¬ 
σμού Ν.Π.Δ.Δ. 

7. Την με αριθμό Δ 574/22.10.2002 γνωμοδότηση του 
Συμβουλίου της Επικρατείας μετά από πρόταση των 
Υπουργών Οικονομίας και Οικονομικών, Εσωτερικών, Δη¬ 


μόσιας Διοίκησης και Αποκέντρωσης και Εργασίας και 
Κσινωνικών Ασφαλίσεων, αποφασίζσυμε: 

Άρθρο 1 

Σκοπός 

Σκοπός του παρόντος Προεδρικού Διατάγματος είναι η 
προσαρμογή της Ελληνικής νομοθεσίας πρσς τις διατά¬ 
ξεις της Οδηγίας 99/70/ΕΚ του Συμβουλίου της 28ης Ιου¬ 
νίου 1999 σχετικά με τη συμφωνία πλαίσιο για την εργα¬ 
σία ορισμένσυ χρόνου που συνήφθη μεταξύ των διεπαγ- 
γελματικών οργανώσεων γενικού χαρακτήρα 0Ε8, 
υΝΙΟΕ και ΟΕΕΡ (Ε.Ε.Ε.175/10.7.1999), με την οποία επι¬ 
διώκεται η βελτίωση της ποιότητας της εργασίας ορισμέ- 
νσυ χρόνου με την εφαρμογή της αρχής της μη διάκρισης 
σε σχέση με την εργασία ασρίστσυ χρόνσυ και θεσπίζσ- 
νται διατάξεις για να απστραπεί τυχόν κατάχρηση πσυ 
πρσκαλείται από τη χρησιμοποίηση διαδσχικών συμβάσε¬ 
ων ή σχέσεων εργασίας ορισμένου χρόνου. 

Άρθρο 2 

Πεδίο εφαρμογής 

1. Το παρόν Προεδρικό Διάταγμα εφαρμόζεται στους 
εργαζόμενους με σύμβαση ή σχέση εξαρτημένης εργα¬ 
σίας ορισμένου χρόνου. 

2. Δεν εφαρμόζεται: α) στις σχέσεις βασικής επαγγελ¬ 
ματικής κατάρτισης και στη σύμβαση ή σχέση μαθητείας 
β) στις συμβάσεις ή τις σχέσεις εργασίας που έχουν συ- 
ναφθεί στο πλαίσιο ενός ειδικού δημόσιου ή από το δη¬ 
μόσιο υποστηριζόμενου προγράμματος κατάρτισης, 
ένταξης και επαγγελματικής επανεκπαίδευσης γ)στις 
συμβάσεις προσωρινής απασχόλησης των άρθρων 20, 
21,22, 23, 24, 25, 26του Ν. 2956/2001 (Α258). 

Άρθρο 3 

Ορισμοί 

Γ ια την εφαρμογή του παρόντος Προεδρικού Διατάγ¬ 
ματος νοείται ως: 

α) «εργαζόμενος ορισμένου χρόνου», κάθε φυσικό πρό¬ 
σωπο που έχει σύμβαση ή σχέση εξαρτημένης εργασίας 
ορισμένου χρόνου, συναφθείσα απευθείας μεταξύ του 
εργοδότη και του εργαζομένου, η λήξη της οποίας καθο¬ 
ρίζεται από αντικειμενικούς όρους, όπως παρέλευση συ¬ 
γκεκριμένης ημερσμηνίας ή αποπεράτωση συγκεκριμέ- 
νσυ έργσυ ή πραγματοπσίηση συγκεκριμένσυ γεγονότος. 

β) «συγκρίσιμος εργαζόμενος αορίστου χρόνου», κάθε 
φυσικό πρόσωπο που έχει σύμβαση ή σχέση εξαρτημέ¬ 
νης εργασίας ασρίστου χρόνου στην ίδια εκμετάλλευση ή 
επιχείρηση και απασχσλείται σε ίδια ή παρόμσια εργασία, 
λαμβανομένων υπόψη των πρσσόντων ή των δεξιοτήτων 
του. Όπου δεν υπάρχει «συγκρίσιμος εργαζόμενος αορί¬ 
στου χρόνου» στην ίδια εκμετάλλευση ή επιχείρηση, η σύ¬ 
γκριση πρέπει να γίνεται με αναφορά στην οικεία συλλο¬ 
γική σύμβαση ή όταν δεν υπάρχει τέτσια, με αναφσρά 
στην εκάστοτε Εθνική Γενική Συλλογική Σύμβαση Εργα¬ 
σίας. 

Άρθρο 4 

Αρχή της μη διάκρισης 

1. Όσσν αφορά στους όρους απασχόλησης, οι εργαζό¬ 
μενοι με σύμβαση ή σχέση εξαρτημένης εργασίας ορι- 
σμένσυ χρόνου δεν επιτρέπεται, εκ μόνου του λόγου ότι η 
σύμβαση ή σχέση εργασίαςτσυς είναι ορισμένσυ χρόνσυ 
να αντιμετωπίζονται δυσμενώς σε σχέση με τσυς «συ- 

γκρίσιμους εργαζόμενους αορίστου χρόνου». Κατ’ εξαί¬ 
ρεση, επιτρέπεται διαφορετική αντιμετώπιση, οσάκις συ¬ 
ντρέχουν αντικειμενικοί λόγοι, οι οποίοι την δικαιολο¬ 
γούν. 

2. Η απαιτούμενη περίοδος προϋπηρεσίας σε σχέση με 
ιδιαίτερες συνθήκες απασχόλησης είναι η ίδια τόσο για 
τους εργαζόμενους ορισμένου χρόνου όσο και για τους 
εργαζόμενους αορίστου χρόνου, εκτός από την περίπτω¬ 
ση κατά την οποία για αντικειμενικούς λάγους δικαιολο¬ 
γείται διαφορετική διάρκεια της περιόδου προϋπηρε¬ 
σίας. 

Άρθρο 5 

Κανόνες προστασίας εργαζομένων και αποφυγής 
καταστρατηγήσεων σε βάρος τους. 

1. Η χωρίς περιορισμό ανανέωση συμβάσεων εργασίας 
ορισμένσυ χρόνου είναι επιτρεπτή, αν δικαιολογείται από 
έναν αντικειμενικό λόγο. 

α. Αντικειμενικός λόγος υφίσταται ιδίως: 

Αν δικαιολογείται από τη μορφή ή το είδος ή τη δρα¬ 
στηριότητα του εργοδότη ή της επιχείρησης. 

Αν δικαιολογείται από ειδικούς λόγους ή ανάγκες, εφό- 
σοντα στοιχεία αυτά προκύπτουν αμέσως ή εμμέσως απά 
την οικεία σύμβαση, όπως η προσωρινή αναπλήρωση μι¬ 
σθωτού, η εκτέλεση εργασιών παροδικού χαρακτήρα, η 
προσωρινή σώρευση εργασίας, αν η ορισμένη διάρκεια 
βρίσκεται σε συνάρτηση με εκπαίδευση ή κατάρτιση, αν 
γίνεται με σκοπό τη διευκόλυνση μετάβασης του εργαζο¬ 
μένου σε συναφή απασχάληση, αν γίνεται για την πραγ¬ 
ματοποίηση συγκεκριμένου έργου ή προγράμματος ή 
συνδέεται με συγκεκριμένο γεγονός. 

Αν η ορισμένη διάρκεια είναι αποτέλεσμα δικαστικσύ 
συμβιβασμού. 

Αν η σύναψη σύμβασης για ορισμένα χράνο επιβάλλε¬ 
ται απά διάταξη νάμαυ ή κανονιστική διάταξη. 

Αν η ορισμένη διάρκεια εξυπηρετεί την υποβσλή σε δο¬ 
κιμασία. 

Αν σ εργαζάμενος αμείβεται από πιστώσεις του κρατι¬ 
κού προϋπολογισμού ή προϋπολογισμού νομικού προ¬ 
σώπου δημοσίου δικαίου που προορίζονται σύμφωνα με 
τον προϋπολογισμό για εργασία ορισμένσυ χρόναυ. 

Αν η ανάγκη της εκμετάλλευσης για παροχή εργασίας 
υφίσταται μόνο προσωρινά. 

Αν η ιδιομορφία της εργασιακής σχέσης ή οι κείμενοι 
στο πρόσωπο του εργαζόμενου λόγοι δικαιολογούν την 
ορισμένη διάρκεια. 

Αν πρόκειται για Διευθυντικά Στελέχη ή Ειδικά Επιστη¬ 
μονικά Προσωπικά. 

Αν πράκειται για απασχολήσεις εποχικού χαρακτήρα ή 
για κάλυψη εποχιακών αναγκών. 

β. Αντικειμενικός λόγος τεκμαίρεται, επιτρεπομένης 
της ανταπόδειξης από τον εργαζόμενο, ότι υφίσταται σε 
τομείς δραστηριοτήτων που δικαιολογείται λόγω της φύ- 
σηςτους και του χαρακτήρατης απασχόλησης σε αυτούς 
όπως ιδίως: 

- Στον οπτικοακουστικό τομέα όπως ιδίως: εκφωνητές- 
παρουσιαστές ραδιοφώνου και τηλεόρασης, παραγωγοί, 
σκηνοθέτες, διευθυντές σκηνής και ρεπόρτερ-κάμερα- 
μαν ραδιοφώνου και τηλεόρασης. 

- στον τομέα της οπτικοακουστικής, κινηματογραφικής 
και φωνογραφικής παραγωγής όπως ιδίως: παραγωγοί, 
συγγραφείς, συνθέτες, ερμηνευτές, ηθοποισί και κο¬ 
μπάρσοι, σκηνοθέτες και παραγωγοί, βοηθοί σκηνοθέτη. 


βοηθοί παραγωγής, κάμεραμαν, ρεπάρτερ-φωτογράφοι, 
διακοσμητές, μακιγιέρ, ενδυματολάγοι, διευθυντές σκη¬ 
νής, μονταδάρσι, καθώς και χειριστές ήχου, φωτισμού και 
εικάνας. 

- σε ειδικές δραστηριότητες του τραπεζικού τομέα 
όπως ιδίως: ειδικότητες προσωπικών ιδιωτικών τραπεζι¬ 
κών υπηρεσιών (ρΓίναΐβ ό3ηΙ<ίη9), σύμβσυλοι επενδύσεων 
και διαχειριστές χαρτοφυλακίων, ειδικοί υπεύθυνοι για 
ανταλλαγές(ενναρε), παράγωγα εμπορευμάτων ή μετο¬ 
χών (ορΐίοηε), συμβολαίων μελλοντικής εκπλήρωσης 
(ίυΐυΓβε) και συμφωνίες για τον τόκο εμπροθέσμων συμ¬ 
βολαίων, ειδικοί υπεύθυνοι για απόκτηση ελέγχου εται¬ 
ρίας και συγχωνεύσεις, χρηματοδότηση σχεδίων και κε¬ 
φαλαίων κινδύνου. 

- στον τομέα κατάρτισης και εκπαίδευσης άπως ιδίως: 
θέσεις υπευθύνου μαθημάτων, υπευθύνου διεύθυνσης 
και κοινωνικοεκπαιδευτικές θέσεις. 

- στσν επαγγελματικά αθλητισμό όπως ιδίως: αθλητές, 
ασχολούμενοι μετά σπορ, προπονητές. 

- στον κατασκευαστικό τομέα των δημοσίων έργων. 

- σε δραστηριότητες παροχής τεχνικών ή οικονομοτε¬ 
χνικών μελετών ή ερευνών. 

- στο προσωπικό, πσυ απασχσλείται σε δραστηριότητες 
οργάνωσης εκθέσεων, συνεδρίων ή σεμιναρίων. 

- στους δασικούς εργάτες. 

- στους καλλιτέχνες θεάματος, μαέστρους και σολίστες 
ορχήστρας και μουσικούς οργανικών ή φωνητικών συνό¬ 
λων. 

- μανεκέν 

- στσν τομέα των επιχειρήσεων αεροπορικών μεταφο¬ 
ρών και των επιχειρήσεων που ασκούν δραστηριότητες 
παρσχής υπηρεσιών αερσδρομίου εδάφους και πτήσης. 

2. Σε κάθε περίπτωση, σι λάγοι σι οπσίοι δικαιολογσύν 
την ανανέωση της σύμβασης ή σχέσης εργασίας ορισμέ¬ 
νης χρονικής διάρκειας πρέπει να αναφέρονται στη σχε¬ 
τική συμφωνία των μερών, η οποία συνάπτεται εγγρά- 
φως, ή να προκύπτουν ευθέως από αυτήν. 

Αντίγραφο της συμφωνίας αυτής πρέπει να παραδίδε- 
ται στον εργαζόμενο μέσα σε πέντε εργάσιμες ημέρες 
απά την έναρξη της προσφοράς της εργασίας του. Ο έγ¬ 
γραφος τύπος της ανωτέρω συμφωνίας δεν είναι απαραί¬ 
τητος, άταν η ανανέωση της σύμβασης ή σχέσης εργα¬ 
σίας έχει εντελώς ευκαιριακά χαρακτήρα και δεν έχει 
διάρκεια μεγαλύτερη των δέκα (10) εργασίμων ημερών. 

3. Σε περίπτωση που η χρονική διάρκεια των διαδοχικών 
συμβάσεων ή σχέσεων εργασίας ορισμένου χρόνου, χω¬ 
ρίς να συντρέχει ένας από τους λόγους της παραγράφου 
1 του άρθρου αυτού, υπερβαίνει συνολικά τα δύο (2) έτη, 
τεκμαίρεται άτι με αυτές επιδιώκεται η κάλυψη πάγιων και 
διαρκών αναγκών της επιχείρησης ή εκμετάλλευσης με 
συνέπεια την μετατρσπή αυτών σε συμβάσεις ή σχέσεις 
εργασίας αορίστου χρόνου. Αν στο χρονικό διάστημα των 
δύο ετών ο αριθμάς των ανανεώσεων των σύμφωνα με 
την παράγραφο 4 του παράντος διαδοχικών συμβάσεων 
ή σχέσεων εργασίας υπερβαίνει τις τρεις (3), χωρίς να συ¬ 
ντρέχει ένας από τσυς λόγους της παραγράφου 1 του άρ¬ 
θρου αυτού, τεκμαίρεται ότι με αυτές επιδιώκεται η κάλυ¬ 
ψη πάγιων και διαρκών αναγκών της επιχείρησης ή εκμε¬ 
τάλλευσης με συνέπεια τη μετατροπή των συμβάσεων 
αυτών σε συμβάσεις ή σχέσεις εργασίας αορίστου χρά- 
νου. 

Το βάρος της ανταπόδειξης σε κάθε περίπτωση φέρει ο 
εργσδάτης. 

4. «Διαδοχικές» θεωρούνται οι συμβάσεις ή σχέσεις ερ¬ 
γασίας ορισμένου χρόνου που καταρτίζονται μεταξύ του 
ίδιου εργοδότη και του ίδιου εργαζόμενου, με τους ίδιους 
ή παρεμφερείς όρους εργασίας και δεν μεσολαβεί μετα¬ 
ξύ τους χρονικό διάστημα μεγαλύτερο των είκοσι (20) ερ¬ 
γάσιμων ημερών. 

5. Οι διατάξεις του παρόντος άρθρου εφαρμόζονται σε 
συμβάσεις ή ανανεώσεις συμβάσεων ή σχέσεις εργασίας 
που συνάπτονται μετά την θέση σε ισχύ του παρόντος 
διατάγματος. 

Άρθρο 6 

Ενημέρωση και ευκαιρίες απασχόλησης 

1. Οι εργοδότες ενημερώνουν τους εργαζόμενους ορι¬ 
σμένου χρόνου για κενές θέσεις που είναι διαθέσιμες 
στην επιχείρηση ή την εκμετάλλευση ώστε να εξασφαλι- 
σθεί ότι έχουν τις ίδιες ευκαιρίες να διεκδικήσουν θέσεις 
απασχόλησης αορίστου χρόνου όπως και άλλοι εργαζό¬ 
μενοι. 

Η ενημέρωση αυτή γίνεται μέσω μιας γενικής ανακοί¬ 
νωσης η οποία αναρτάται σε κατάλληλο μέρος μέσα στην 
επιχείρηση ή την εκμετάλλευση ή με οποιοδήποτε άλλο 
πρόσφορο μέσο. 

2. Στο μέτρο του δυνατού και λαμβανομένης υπόψη της 
ανάγκης για ομαλή λειτουργία της επιχείρησης, οι εργο¬ 
δότες διευκολύνουν την πρόσβαση των εργαζομένων 
ορισμένου χρόνου σε κατάλληλες ευκαιρίες κατάρτισης, 
ώστε να ενισχύονται οι δεξιότητάς τους, η εξέλιξη της 
επαγγελματικής σταδιοδρομίας τους και η επαγγελματι¬ 
κή κινητικότητάτους. 

Άρθρο 7 

Ενημέρωση και διαβούλευση 

1. Οι εργαζόμενοι ορισμένου χρόνου λαμβάνονται υπό¬ 
ψη κατά τον υπολογισμό του κατώτατου ορίου πάνω από 
το οποίο μπορούν να συγκροτούνται μέσα στην επιχείρη¬ 
ση τα αντιπροσωπευτικά όργανα των εργαζομένων που 
προβλέπονται από τις κείμενες διατάξεις. 


2. Στο μέτρο του δυνατού, οι εργοδότες μεριμνούν για 
την παροχή κατάλληλης ενημέρωσης στα υπάρχοντα 
αντιπροσωπευτικά όργανα των εργαζομένων σχετικά με 
τις συμβάσεις ή σχέσεις εργασίας ορισμένου χρόνου 
στην επιχείρηση. 

Άρθρο 8 

Διατάξεις εφαρμογής 

1. Το διάταγμα αυτό δεν θίγει ευνοϊκότερες για τους ερ¬ 
γαζόμενους γενικώς ρυθμίσεις ή ευνοϊκότερες ρυθμίσεις 
για τους εργαζόμενους με αναπηρίες. 

2. Το παρόν προεδρικό διάταγμα δεν θίγει τις εκάστοτε 
ισχύουσες διατάξεις που αφορούν την ισότητα των φύ¬ 
λων στις εργασιακές σχέσεις. 

3. Η παραβίαση των διατάξεων της παραγράφου 1 του 
άρθρου 6 του παρόντος συνεπάγεται την επιβολή των κυ¬ 
ρώσεων που προβλέπονται από το άρθρο 16 του Ν. 
2639/98 (Ά 205). 

Άρθρο 9 
Έναρξη ισχύος 

Η ισχύς του παρόντος προεδρικού διατάγματος αρχίζει 
από την δημοσίευσή του στην Εφημερίδα της Κυβερνή- 
σεως. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
προεδρικού διατάγματος. 

Αθήνα, 27 Μαρτίου 2003 

